
Τρίπολη  09 Ιουλίου 2018
ΠΡΟΣΩΡΙΝΟΙ ΠΙΝΑΚΕΣ ΥΠΟΨΗΦΙΩΝ ΑΝΑΠΛΗΡΩΤΩΝ/ΤΡΙΩΝ                                             ΕΙΔΙΚΟΥ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ (Ε.Ε.Π.) ΚΛΑΔΩΝ ΠΕ21-ΘΕΡΑΠΕΥΤΩΝ ΛΟΓΟΥ     ΠΕ22-ΕΠΑΓΓΕΛΜΑΤΙΚΩΝ ΣΥΜΒΟΥΛΩΝ ΠΕ23-ΨΥΧΟΛΟΓΩΝ ΠΕ25-ΣΧΟΛΙΚΩΝ ΝΟΣΗΛΕΥΤΩΝ ΠΕ28-ΦΥΣΙΟΘΕΡΑΠΕΥΤΩΝ  ΠΕ29- ΕΡΓΑΣΙΟΘΕΡΑΠΕΥΤΩΝ- ΕΡΓΟΘΕΡΑΠΕΥΤΩΝ                             ΠΕ30-ΚΟΙΝΩΝΙΚΩΝ ΛΕΙΤΟΥΡΓΩΝ ΚΑΙ ΠΙΝΑΚΑΣ ΑΠΟΡΡΙΠΤΕΩΝ                                                      ΣΧΟΛΙΚΟΥ ΕΤΟΥΣ 2018-2019
Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Πελοποννήσου γνωστοποιεί ότι, στο πλαίσιο της διαδικασίας ένταξης υποψηφίων στους πίνακες κατάταξης  αναπληρωτών/τριών Ειδικού Εκπαιδευτικού Προσωπικού (Ε.Ε.Π.) των κλάδων ΠΕ21, ΠΕ22, ΠΕ23, ΠΕ25, ΠΕ28, ΠΕ29 και ΠΕ30 για πρόσληψη κατά το σχολικό έτος 2018-2019, καταρτίστηκαν, βάσει της οικείας πρόσκλησης (ΦΕΚ 1284/τ.Β΄/11-04-2018),                    οι προσωρινοί πίνακες κατάταξης αναπληρωτών/τριών Ειδικού Εκπαιδευτικού Προσωπικού (Ε.Ε.Π.) των κλάδων ΠΕ21-26, ΠΕ22, ΠΕ23, ΠΕ25, ΠΕ28, ΠΕ29 και ΠΕ30 καθώς και ο Πίνακας Απορριπτέων με τους/ις υποψηφίους/ες που δεν πληρούν τις προϋποθέσεις της ως άνω πρόσκλησης.

 Οι ανωτέρω πίνακες έχουν αναρτηθεί στην ιστοσελίδα του Υπουργείου Παιδείας, Έρευνας και Θρησκευμάτων www.minedu.gov.gr  και της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Πελοποννήσου:  http://pelop.pde.sch.gr/perif/   

 Οι υποψήφιοι/ες, σύμφωνα με την οικεία  πρόσκληση (αριθ. 56267/Ε3/05-04-2018 υπουργική απόφαση ΜΕΡΟΣ Δ: ΑΝΑΡΤΗΣΗ ΠΙΝΑΚΩΝ-ΥΠΟΒΟΛΗ ΕΝΣΤΑΣΕΩΝ), έχουν τη δυνατότητα υποβολής ένστασης στο Α.Σ.Ε.Π. από την Τρίτη 10-07-2018 έως και την Δευτέρα 16-07-2018. 
Η άσκηση της ενστάσεως γίνεται στο Α.Σ.Ε.Π.  αποκλειστικά μέσω του διαδικτυακού του τόπου (www.asep.gr). 

 Για την ηλεκτρονική υποβολή των ενστάσεων απαραίτητη προϋπόθεση είναι η Εγγραφή στις Ηλεκτρονικές Υπηρεσίες του ΑΣΕΠ, στη διαδρομή: «Πολίτες-> Ηλεκτρονικές Υπηρεσίες» η οποία πραγματοποιείται με: 

· Εγγραφή Νέου Χρήστη μέσω ΓΓΠΣ (τα προσωπικά στοιχεία συμπληρώνονται αυτόματα) ή 

· Εγγραφή Νέου Χρήστη (με πλήρη συμπλήρωση των προσωπικών στοιχείων από τους υποψήφιους) 

και στη συνέχεια, χρησιμοποιώντας τα Στοιχεία Σύνδεσης, οι υποψήφιοι προχωρούν στην «Είσοδο Μέλους» και στην επιλογή <<ΕΝΣΤΑΣΕΙΣ>>. 

Οι υποψήφιοι που είναι ήδη εγγεγραμμένοι στις Ηλεκτρονικές Υπηρεσίες του ΑΣΕΠ προχωρούν στην «Είσοδο Μέλους» χρησιμοποιώντας τα Στοιχεία Σύνδεσης. Για τη διευκόλυνση των υποψηφίων παρέχεται ειδικά σχεδιασμένος σύνδεσμος «Ξέχασα τον κωδικό μου» στη διαδρομή: «Πολίτες -> Ηλεκτρονικές Υπηρεσίες». Σημειώνεται ότι για την ηλεκτρονική υποβολή των ενστάσεων στην εν λόγω πρόσκληση, απαραίτητη προϋπόθεση είναι η ύπαρξη ενεργού λογαριασμού ηλεκτρονικού ταχυδρομείου (e-mail).

Στον ιστότοπο του ΑΣΕΠ έχει αναρτηθεί Εγχειρίδιο με αναλυτικές οδηγίες χρήσης για τη συμπλήρωση των πεδίων της ένστασης. 
                           Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ
                    ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ

                           ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ

                                                                                                    ΠΑΝΑΓΙΩΤΗΣ Ν. ΠΕΤΡΟΠΟΥΛΟΣ

